Engleska banka
Engleska banka () je centralna banka Ujedinjenog Kraljevstva i model na osnovu kojega je nastala većina savremenih centralnih banaka širom sveta. Engleska banka je osnovana 1694. godine i druga je najstarija centralna banka na svetu od koje je starija samo Švedska nacionalna banka koja je osnovana 1668. godine. Takođe, banka je i 8. najstarija banka sa neprekinutim kontinuitetom rada na svetu. Osnovana je kao centralna banka i kreditor Kraljevine Engleske, a do danas ima ulogu pružaoca bankarskih usluga za Vladu Ujedinjenog Kraljevstva. Banka je bila u privatnom akcionarskom vlasništvu od svoga osnivanja do trenutka nacionalizacije 1946. godine. 1998. banka je postala nezavisna javna organizacija u punom vlasništvu Vladinog pravnog odeljenja, neministarskog ogranka vlade sa ovlašćenjima egzekutivne agencije. Banka je nezavisna u izboru i implementaciji monetarnih politika. Engleska banka jedna je od osam banaka sa ovlašćenjem za izdavanje novčanica Britanske funte ali ima puni monopol u izdavanju novčanica u Engleskoj i Velsu koji sačinjavaju zajedničku jurizdikciju u pravnome smislu. Banka uz to reguliše i izdavanje novčanica od strane komercijalnih banaka u Škotskoj i Severnoj Irskoj.

Vanjske veze
www.bankofengland.co.uk

Centralne banke
Ekonomija Ujedinjenog Kraljevstva